Serbia, din nou în lockdown parțial. Doar magazinele alimentare, farmaciile și benzinăriile rămân deschise.
Serbia înăspreşte măsurile împotriva răspândirii coronavirusului. Spitalele sunt pline cu pacienţi infectaţi cu Covid-19. Numai magazinele alimentare, farmaciile şi benzinăriile sunt scutite de aceste măsuri.
Serbia, țară cu 7 milioane de locuitori, reintroduce un lockdown parțial pentru a contracara creșterea numărului de cazuri de coronavirus. Sistemul sanitar din Serbia este copleșit de numărul mare de infectări, în timp ce spitalele sunt pline cu pacienţi infectaţi cu Covid-19, potrvit The Irish Times.În momentul de față, aproximativ 4.515 pacienţi cu Covid-19 sunt trataţi în spitalele din Serbia. Premierul Ana Brnabic a anunțat că magazinele, restaurantele, punctele şi locaţiile de servire vor fi închise cel puţin cinci zile începând de miercuri și că doar magazinele alimentare, farmaciile şi benzinăriile sunt scutite de aceste măsuri.Restricţii similare au fost deja în vigoare în ultimele trei weekend-uri. "Fac apel la o disciplină deosebită și la înțelegerea situației cu care se confruntă sistemul nostru de sănătate și la faptul că personalul medical lucrează în condiții teribil de grele", a precizat premierul Serbiei.De la începutul pandemiei, 4.747 de persoane au murit în Serbia în urma infectării cu noul coronavirus.